# Ghid de utilizare

# Calculator personalVAIO Fit 14/15SVF14A1/SVF15A1

Imprimare

## Note privind utilizarea funcţiei BLUETOOTH(R)

Înainte de a utiliza funcţia BLUETOOTH, citiţi cu atenţie următoarele măsuri de precauţie pentru o utilizare corectă.

- În unele ţări sau regiuni, utilizarea funcţiei BLUETOOTH poate fi restricţionată prin reglementări locale.

- Este posibil ca funcţia BLUETOOTH să nu funcţioneze cu unele dispozitive, în funcţie de producător sau de versiunea aplicaţiei folosite de către producător. Verificaţi cerinţele de sistem ale dispozitivului BLUETOOTH înainte de achiziţionare.

  Pentru informaţii despre dispozitivele BLUETOOTH, vizitaţi site-ul Web de asistenţă VAIO.

  Unele dispozitive BLUETOOTH necesită autentificare (împerechere) înainte de a stabili o conexiune cu un alt dispozitiv. Realizaţi procesul de autentificare înainte de a vă conecta la astfel de dispozitive.

- Dispozitivele BLUETOOTH funcţionează în banda de 2,4 GHz, care este utilizată de numeroase dispozitive. BLUETOOTH utilizează tehnologia pentru minimizarea interferenţei radio generate de alte dispozitive care folosesc aceeaşi bandă; totuşi, astfel de interferenţe radio pot avea ca rezultat viteze de comunicare mai lente, pot reduce distanţele de comunicare sau, în anumite cazuri, pot cauza întreruperi ale comunicării.

- Este posibil ca viteza şi raza de comunicare să varieze, în funcţie de următoarele condiţii:

  - Distanţa dintre dispozitivele de comunicaţii

  - Existenţa unor obstacole între dispozitive

  - Mediul înconjurător care include prezenţa pereţilor şi materialele din care sunt construiţi aceşti pereţi

  - Configurarea dispozitivului

  - Aplicaţiile aflate în uz

  - Starea semnalului radio

    Comunicaţiile pot fi întrerupte în funcţie de starea semnalului radio.

- În cazul în care computerul VAIO este compatibil cu tehnologia BLUETOOTH de mare viteză şi intenţionaţi să îl folosiţi pentru comunicaţii de mare viteză, activaţi ambele funcţii de pe computer, LAN fără fir şi BLUETOOTH.

- Este posibil ca fişierele mari să fie, câteodată, deteriorate în timpul transferului continuu, datorită limitărilor standardului BLUETOOTH şi interferenţei electromagnetice din mediul înconjurător.

- Conectarea mai multor dispozitive BLUETOOTH la computerul VAIO poate duce la aglomerarea canalului, având ca rezultat performanţa scăzută a dispozitivelor. Această situaţie este normală în cazul tehnologiei BLUETOOTH şi nu indică o defecţiune.

- Este posibil ca imaginea şi sunetul să nu fie sincronizate atunci când redaţi materiale video pe computerul VAIO cu sunet scos printr-un dispozitiv BLUETOOTH conectat. Această situaţie este întâlnită frecvent în cazul tehnologiei BLUETOOTH şi nu indică o defecţiune.

- Toate dispozitivele BLUETOOTH trebuie să fie certificate prin procedura stipulată de Bluetooth SIG pentru a se asigura compatibilitatea cu standardul BLUETOOTH.

  Chiar dacă dispozitivele BLUETOOTH sunt compatibile cu standardul BLUETOOTH, performanţa dispozitivelor individuale, specificaţiile şi procedurile de funcţionare pot varia. Este posibil ca nu în toate situaţiile să se poată face schimbul de date.

- Nu se garantează compatibilitatea tuturor dispozitivelor BLUETOOTH cu computerul dumneavoastră VAIO.

- Dacă este necesar să dezactivaţi de urgenţă funcţia BLUETOOTH, opriţi computerul VAIO.

În susul paginii

### Subiect asociat

- Despre funcţia BLUETOOTH(R)
- Comunicarea cu un alt dispozitiv BLUETOOTH(R), precum un mouse
- Oprirea comunicaţiilor BLUETOOTH(R)
- Despre securitatea BLUETOOTH(R)
- Note despre utilizarea funcţiei Wi-Fi(R) (LAN fără fir)

În susul paginii